recursal/SuperWikiNEXT-32B huggingface dataset:
**Nakskov** er Lollands største by og kjøpstad, med 12.546 indbyggere per 1. januar 2021. Den ligger innerst i Nakskov Fjord på vestkysten av øya i Lolland kommune, Region Sjælland.

Tidligere var Nakskov kjent for sine mange skipsverft. På slutten av 1800-tallet etablerte den lokale forretningsmannen H. N. Andersen sjøtransportselskapet ØK (*Østasiatisk Kompagni*), som ble et verdensomspennende foretak. Nakskov er fortsatt en sjøfartsby, men har også mye industrivirksomhet. Blant annet ble havregrynsfabrikken OTA anlagt her; fabrikken eies idag av Nakskov Mill Foods. Også Nakskov Sukkerfabrik er en stor arbeidsgiver. Blant byens moderne, høyteknologiske virksomheter finner man Ortofon, Alfa Laval og MHI Vestas Offshore Vind. Tradisjonelt har Lolland-Falster vært Danmarks ubetinget største sukkerproduksjonsområde, ettersom det er svært gode forhold for dyrkning av sukkerroer i området. I dag kan man studere historien om egnens sukkerproduksjon på Danmarks Sukkermuseum, som åpnet dørene i Nakskov i 1999.

Selv om industrivirksomheten har vært og er viktig for byen, kan man fortsatt oppleve Nakskovs historie gjennom en rundtur i bykjernen. Flere av de gamle bygningene er bevart; det finnes blant annet eksempler på bindingsverkhus, gamle pakkhus og kjøpmannsgårder. De små gatene og stredene som løper på kryss og tvers gjennom byen påminner om byens røtter tilbake i middelalderen. Byens største kirke, Sankt Nikolai Kirke, ble oppført i begynnelsen av 1200-tallet. Det gamle kornlageret Dronningens Pakhus er fra år 1600, kjøpmannsgården Theisens Gård er fra 1786, og Det Gamle Apotek stod ferdig i 1645, og fikk et påbygg i barokkstil i 1777. I dag holder Nakskov Turistbureau til i Det Gamle Apotek. Foruten Sukkermuseet finnes det flere andre museer i Nakskov, der man kan lære om Nakskovs og Lollands historie.

Nakskov ligger like ved primærrute 9 og Tårs Færgehavn. Fra fergehavnen går det ferge til øya Langeland. Fra Nakskov sentrum er det drøyt 11 kilometer til Søllested, 27 kilometer til Maribo, drøyt 30 kilometer til Rødbyhavn, 55 kilometer til Nykøbing Falster og 160 kilometer til København. Byen fungerer som service- og handelssenter for opplandet.

Referanser
----------

1. ↑  «Statistikbanken». *www.statistikbanken.dk*. Danmarks Statistik. Besøkt 26. juli 2021. «Folketal 1. januar efter byområder og landdistrikter og tid | 2021 | 360-10506 Nakskov : 12 546»

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** GeoNames
 |
Tobladlue fra Røros av silke med påsydde perler. NF.1906-0740  Foto: Anne-Lise Reinsfelt / Norsk Folkemuseum 
Innsiden av tobladlue fra Røros. NF.1906-0740  Foto: Anne-Lise Reinsfelt / Norsk Folkemuseum **Tobladlue** er en luetype som består av to like deler som er sydd sammen slik at sømmen går fra pannen over issen til nakken. I Norge ble de brukt av kvinner og jenter som en del av folkedrakten i enkelte distrikter, og de brukes som hodeplagg til noen av dagens bunader.

Historikk
---------

Denne luetypen skal ha sin opprinnelse på 1500-tallet, da den var en del av den europeiske motedrakten. I Sverige kan den dokumenteres tilbake til 1600-tallet, mens den er kjent fra 1700-tallet i Norge.

Utbredelse og bruk
------------------

I Norge ble tobladluer brukt i Østfold, Hedmark, Oppland, Sogn og Fjordane, Møre og Romsdal, Sør- og Nord-Trøndelag. Passformen har vært ulik i de forskjellige delene av landet, en tobladlue kan sitte tett inntil hodet eller være mer løstsittende. Tobladluer ble ofte brukt sammen med pannelin og panneputer, som i denne beskrivelsen fra Røros. *Foran selve huen er der rundt hodet en strimmel svart fløyel, som kalles for pannepute og foran denne igjen et bredt kvitt kniplingstøy, som ligger glatt om pannen, og som helt dekker håret og ørene. Dette kalles for pannelin.* På Røros ble tobladluer brukt som en del av konfirmasjonsdrakten til sent på 1800-tallet, lenge etter at de hadde gått ut av vanlig bruk. Konfirmasjonsdraktene gikk i arv, *og jentene var stolt av å stå til konfirmasjon i den drakt som deres mormor og oldemor hadde båret.*

Se også
-------

* Kyse, hetteformet lue for kvinner og barn
* Kveif, hetteformet knyttelue i middelalderen

Referanser
----------

1. 1 2  Karlberg 1992: 28
2. ↑  Langen 1942: 402
3. ↑  Langen 1942: 403

Litteratur
----------

* Karlberg, Magny S.(1992): "Luer - oversyn". I: *Rapport frå hovudbunadseminaret på Valdres Folkehøgskule 8.-11. august 1992*, Fagernes, Bunad og Folkedraktrådet
* Langen, Johan (1942):"Rørosdrakten" - I: *Rørosboka bind 1*, Rørosbokkomiteen : kommisjon hos Globus-forlaget

Eksterne lenker
---------------

* Tobladluer i DigitaltMuseum
Tobo gamle jernverk
**Tobo** er et tettsted i Tierp kommune i Uppsala län i landskapet Uppland i Sverige. I 2010 hadde tettstedet 607 innbyggere.

Tobo har et fotballlag sammen med Örbyhus som heter Töff. Tobo er et gammel industrisamfunn. I dag finner vi blant annet en pizzeria og en kiosk på stedet. Nøkkelharpisten Eric Sahlström er fra Tobo, og her ligger Eric Sahlström Institutet som holder kurs i nøkkelharpe. 

Tobo ligger langs Ostkustbanan, men mistet ganske tidlig togtrafikken da banen ble flyttet slik at den gikk utenfor Tobo. Siden 1994 har Tobo igjen hatt togtrafikk, etter at Upptåget stopper ved den nye stasjonen like utenfor selve tettstedet.

Referanser
----------

1. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 4. mars 2016.

Eksterne lenker
---------------

* (en) Tobo – kategori av bilder, video eller lyd på Commons Rediger på Wikidata
* Erik Sahlström Institutet
* *Lyckad spelmansfest i Tobo* – artikkel i Arbetarbladet

| * v
* d
* r
Tierp kommune i Uppsala län i Sverige |
| --- |
|  | Karlholmsbruk **·** Mehedeby **·** Månkarbo **·** Skärplinge **·** Söderfors **·** Tierp **·** Tobo **·** Upplanda **·** Örbyhus |  |

|  |  |
| --- | --- |
| Oppslagsverk/autoritetsdata | KulturNav **·** GeoNames
 |
| Artikkelen inngår i serien om
**Frelsesarmeen** |
| --- |
|  |
| **Frelsesarmeen** |
| Frelsesarmeen
Kategori Frelsesarmeen
Frelsesarmeens korps
Kjente Frelsesarmeoffiserer
Kjente Frelsesarmesoldater |
| **Bakgrunn** |
| Kristendom
Protestantisme
Pietisme
Den anglikanske kirke
Metodisme |
| **Viktige personer** |
| William Booth
Hanna Ouchterlony
Othilie Tonning |

**Tobias Immanuel Øgrim** (født 7. november 1886 i Sicklaö, Stockholms län, Sverige, død 11. november 1962 i Oslo) var kommandør i Frelsesarmeen.

Liv og virke
------------

### Bakgrunn

Han var sønn av Johan Ögrim,[] og kom til Norge første gang i 1895, der hans far var sjefssekretær i Frelsesarmeen. I 1905 dro han til Frelsesarmeens internasjonale krigsskole i London.

### Virke i Frelsesarmeen

Etter dette ble han sendt som frelsesoffiser til England, Japan og flere europeiske land. 

Etter at hans far Johan ble landsleder i Frelsesarmeen i Norge i 1906, tok Tobias norsk statsborgerskap i 1908. Han hadde en rekke nøkkelstillinger som frelsesoffiser i Norge, blant annet som krigsskolesjef (rektor for offisersutdanningen) og sjefssekretær (nestkommanderende). En periode var han og hans kone misjonærer i Japan. Han var leder av Frelsesarmeen i Norge fra 1945 til 1948, der han gjorde en betydelig innsats i hjelpearbeidet i det krigsherjede Nord-Norge. 

Fra 1948 til 1951 var han internasjonal sekretær for Europa ved hovedkontoret i London. Han ledet Frelsesarmeen i Sverige fra 1951 til 1956. Fra denne stillingen ble han pensjonert. Han døde i 1962, under et besøk til en svensk menighet.

T. I. Øgrim hadde fem barn. Han er far til fysikeren Otto Øgrim og Kristian Øgrim som blant annet var programdirektør i NRK Fjernsynet. T. I. Øgrim er stamfar til alle med Øgrim-navnet i Norge. Forfatteren Tron Øgrim var således ett av hans barnebarn.

Hans datter Ruth var gift med Oslos mangeårige ordfører Brynjulf Bull. Oslo-politikeren Bernt Bull er deres sønn.

Kommandør T. I. Øgrims plass utenfor Frelsesarmeens hovedkvarter i Bernhard Getz' gate i Oslo er oppkalt etter ham.

Biografi
--------

* Holm, Henry: *T.I.Øgrim: Han glemte ingen* – Salvata Kristelige forlag – Oslo 1964

Referanser
----------

1. 1 2   Den svenske kirkes fødsels- og dåpsprotokoller, «Nacka kyrkoarkiv, Födelse- och dopböcker, SE/SSA/1542/C I/7 (1876-1888), bildid: 00023250\_00074», «50,Nov,7,Dec,29,1,,Tobias Immanuel 3 ? Ögr?n Sven Johan folkskolelärare?.....Skolhus f.169»[Hentet fra Wikidata]
2. 1 2 3   Swedish Census 1890, oppført som Tobias Immanuel, f. 1886 i Siklaö i St. län, sok.riksarkivet.se, besøkt 1. april 2018[Hentet fra Wikidata]

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF
 |
**Shawn Crahan** (født 24. september 1969) er en amerikansk musiker, og det eldste medlemmet i bandet Slipknot og den andre slagverkeren. Chris Fehn er den første.

Han dannet bandet sammen med Paul Gray og den tidligere vokalisten Anders Colsefni. Crahan utfører bakgrunnsskrik i mange låter og innimellom slår han på øltønner med balltre, mest for å øke den aggressive delen av musikken.

Slipknot er kjent for at alle musikerne bærer masker på alle sine musikkvideoer og opptredener, og Crahan brukte tidligere en vanlig klovnemaske. Han har i den senere tid gjort den mer «ond», med bandasje og blod. I Iowa-perioden hadde han den ondeste masken – en klovnemaske med et pentagram risset inn over hele ansiktet og med en åpen hjerne som han brukte å grave i, under liveopptredener og på musikkvideoer. Shawn Crahan er han som får ganske mye oppmerksomhet i sangen Duality.

Andre prosjekter
----------------

* To My Surprise

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   ČSFD, ČSFD person-ID 56777[Hentet fra Wikidata]
3. ↑   Gemeinsame Normdatei, besøkt 13. desember 2014[Hentet fra Wikidata]

Eksterne lenker
---------------

* Shawn Crahan på Black-Goat.com
* Shawn Crahan på Slipknot News
* Offisielt nettsted Rediger på Wikidata

* (en) Shawn Crahan – kategori av bilder, video eller lyd på Commons Rediger på Wikidata
* (en) Shawn Crahan på Internet Movie Database Rediger på Wikidata

* (en) Shawn Crahan hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |
**Ọṣun-Oṣogbo** eller **Den hellige lunden i Ọṣun-Oṣogbo** er et hellig skogområde ved bredden av Oshunelva, like utenfor byen Osogbo i Nigeria. Lunden er viet til jorubareligionens gudinne Osun.

Tilsvarende hellige skoger har opprinnelig vært en del av *skogkantens kulturlandskap* utenfor de fleste av Yorubafolkets byer, men mange av dem er nå spist opp av urbaniseringens utvidede bygrenser. Osun-Osogbo-området er både den (*antatt*) siste av disse helliglundene, og er også et av de siste urskogsområdene i sørlige Nigeria.

Lunden ble erklært som verdenarvområde i 2005. 

Den østerrikske kunstneren Susan Wenger har laget arbeider i fortsettelsen av Yorubaenes religiøse kunst.

Eksterne lenker
---------------

* (en) Osun-Osogbo – kategori av bilder, video eller lyd på Commons Rediger på Wikidata

* (en) Temple of Osun – galleri av bilder, video eller lyd på Commons Rediger på Wikidata
* Oyeronke Olabuju. «The Place of Susan Wenger's Art in Yoruba Religion: A Preliminary Survey» Fra *IJELE: Art eJournal of the African World*: Issue 5, 2002.
**Nicholas Mallett** (født 6. mai 1945, død 30. januar 1997) var regissør for blant annet episoder av *The Bill* og *Children's Ward*.

Mallett prøvde å utdanne seg som danser på ballettskole, men på grunn av sykdom måtte han slutte. Han fikk seg jobb hos BBC innen musikk og håndverk på grunn av at han har jobbet med teater. Han steg i gradene innen drama-avdelingen og jobbet blant annet som produksjonsassistent på den første episoden av *Blake's 7*. I 1985 fikk han sin første jobb som regissør innen BBC på den åtte episoder lange serien *Late Starter*, som han regisserte sammen med Barry Davis. Han var deretter regissør på *Spitting Image* og mens han jobbet der ble han ringt opp av daværende produsent av *Doctor Who*, John Nathan-Turner, som spurte om han ville regissere en historie av denne serien. Mallett endte med å regissere historiene *The Mysterious Planet*, *Paradise Towers* og *The Curse of Fenric* i perioden 1986-1989. Den utvidede versjonen av *The Curse of Fenric* på DVD-utgivelsen av historien er dedisert til Mallett.

Etter *Doctor Who* regisserte han blant annet to episoder av *Children's Ward* i 1989 og åtte episoder av *The Bill* i perioden 1993-1995. I 1990-årene jobbet han også på seriene *Boon*, *Lovejoy* og flere Sky TV-produksjoner.

Referanser
----------

1. ↑  
Peter Griffiths (1995). «Trial and Terror». *Doctor Who Magazine* (230): 4–9.  *intervju*

Eksterne lenker
---------------

* (en) Nicholas Mallett på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
**Kittam** (engelsk: *Kittam River*, *Bum-Kittam River*, *Kittam Creek*) er en elv i Sierra Leone. Kittam dannes ved samløpet av elvene Sewa og Waanje om lag 5 kilometer fra atlanterhavskysten og følger denne parallelt 48 kilometer i en nordvestlig retning til den når det store estuaret Sherbro River like øst for Sherbroøya. Den smale landtungen mellom elva og havet kalles Turnerhalvøya og når en høyde på ca. 10 moh. Kittams start ligger omtrent en meter over havnivå, og den flyter langsomt mot havet. Underveis dannes det laguner og små bekker, og lavlandet rundt blir ofte oversvømmet i regntiden. 

Elvesystemet Kittam har den største tilførselen til Sherbro River, og utgjør sammen med flomslettene det viktigste området for fiske og jordbruk i den sørlige delen av landet.

Referanser
----------

1. ↑  Iscandri, Naib Balogun. «Biological observations on freshwater systems adjacent to the coast of Sierra Leone». *Hydrobiologia*. 1-2 **(engelsk)**. 208: 63–73. ISSN 0018-8158. doi:10.1007/bf00008444. Besøkt 18. august 2017.

|  |  |
| --- | --- |
| Oppslagsverk/autoritetsdata | GeoNames
 |
**Concedo ASA** er et norsk oljeselskap med fokus på letevirksomhet på norsk kontinentalsokkel. Det er sterkt teknisk fokusert. Selskapet har som ambisjon å være blant de beste på leting etter olje og gass på norsk sokkel. Concedos strategi er å bore 1 til 3 brønner per år, ha status som lisenspartner og være unotert. Videre ønsker selskapet å beholde sin finansielle styrke og å selge funn på et optimalt tidspunkt. Letestrategien er å se mulighter nær infrastruktur, grunnere reservoarer enn 4000 m og med oljepotensial, ikke på dypt vann og holde seg unna miljø-ømfindtlige områder. Ved utgangen av 2020 hadde selskapet en portefølje på 15 lisenser. Følgende funn har blitt gjort: Hyme og Galtovort (2008 og 2009), Maria (2010), Novus (2014), Kallåsen og Grosbeak (2018), Goddo (2019), Dugong og Sjøpølse (2020). Selskapet hadde 14 ansatte ved utgangen av 2019. Administrerende direktør er Geir Lunde og hovedkontoret ligger i Asker.

Referanser
----------

1. ↑   Enhetsregisteret[Hentet fra Wikidata]
2. ↑  (en) «Assets». concedo.no. Besøkt 24. desember 2011.
3. ↑  (no) «Årsrapport 2010». oilinfo.no. Besøkt 24. desember 2011. [*død lenke*]

Eksterne lenker
---------------

* Hjemmesiden til Concedo
* 

|  |  |
| --- | --- |
| Oppslagsverk/autoritetsdata | Brønnøysundregistrene
 |
Ross River ved Townsville i Queensland går stor 1. januar 2011
**Flommene i Australia** var en serie av flommer i nordøstlige Australia, spesielt staten Queensland. Flommene medførte stengte veier og jernbanelinjer og evakuering av tusenvis av mennesker. Flommen er den verste som har inntruffet Australia på 118 år, og det er meldt om femten dødsfall. De store vannmengdene har ført til full strømstans i store deler av Queensland. Alle hovedveier er oversvømt, og offentlig transport ut av byene i området er blitt erstattet av båter. Byen Rockhampton var isolert og Rockhampton flyplass er forventet å holdes stengt i flere uker. Elva Fitzroy hadde en vannstand på 9,4 meter over normalen. I januar 2011 nådde flodbølgen hovedstaden Brisbane.

Referanser
----------

1. ↑  Oversvømmelsene i Australia krever sitt første dødsoffer Aftenposten
2. ↑  Mer regn i vente for de flomrammede Dagbladet
3. ↑  Australsk by rammet av voldsom oversvømmelse NRK
4. ↑  Ingelin Haukali (3. januar 2010). «Må stenge flyplass etter kraftig flom» **(norsk)**. TV2. Besøkt 5. januar 2010.
5. ↑  Må stenge flyplass etter kraftig flom TV2
6. ↑  Nå ser jeg rett utover et hav der det ellers ville vært en motorvei NRK
7. ↑  Brisbane evakueres før den verste flommen på 118 år NRK
8. ↑  Vi er i sjokk. Bølgen kom uten forvarsel Aftenposten
**Flommen i Kina 2008** begynte den 26. mai 2008 med kraftig regn, jordras og flom som påvirket Sør-Kina og medførte at mer enn 200 mennesker døde eller ble savnet per 15. juni.

Første runde med flommer påvirket tolv provinser i Sør-Kina og drepte 93 mennesker per 30. mai. En ny runde med flommer begynte den 6. juni over ni provinser i Sør-Kina og drepte 55 mennesker, 7 savnet og tvang 1.3 millioner å evakuere per 14. juni Kinas National Meteorologiske Senter har sagt at kraftig regn ville fortsette og at nedbør i provinsene Guizhou, Sichuan og Yunnan ville bli 30 til 70 prosent større enn i samme periode året før.

Referanser
----------

1. ↑  «Storms and Floods Affected 38 Millions People» **(kinesisk)**. Sina.com. 16. juni 2008. Besøkt 16. juni 2008.
2. ↑  «Floods Sweeps 12 Province in South China, 93 People Killed, 43 Missing» **(kinesisk)**. Sina.com. 30. mai 2008. Besøkt 15. juni 2008.
3. ↑  «Floods Sweeps 9 Provinces in South China, 55 People Killed» **(kinesisk)**. Sina.com. 14. juni 2008. Besøkt 15. juni 2008.

Eksterne lenker
---------------

* China View
* BBC News
* Reuters
* (kinesisk) Flommer i Sør-Kina 2008, Sina.com
**Flommen i Nord-Korea** i august 2007 forårsaket store materielle skader og mange tap av liv. Flommen traff mesteparten av den sørlige delen av landet, inkludert hovedstaden Pyongyang og noen av dets mest produktive landsbruksområder. Hjelpeorganisasjoner frykter at tap av avlinger vil føre til matmangel og følgelig hungersnød i landet.

Nord-Korea annonserte 15. august 2007 at landet hadde blitt rammet hardt av flom etter ei uke med kraftig regn, og at det var sterkt behov for hjelp fra omverdenen. Allerede ett år tidligere hadde Nord-Korea blitt rammet av en annen flom, da kraftig regnvær i juli måned tok flere hundre – for ikke å snakke om flere tusen – mennesker av dage.

I motsetning til flommen i 2006 var Pyongyang raske med å reagere på hendelsen, og ba om hjelp mens vannet fremdeles sto høyt istedenfor å vente så lenge som mulig, slik man tidligere gjorde. Nordkoreanske myndigheter har indikert at så mange som 454 kan ha omkommet, mens 300 000 kan ha mistet hjemmene sine. Skadeomfanget ble beregnet til å skrive seg til en verdi av 22,5 millioner dollar, vel 135 millioner kroner.

Portal: Korea
Boris og Gleb som ikon.
**Boris og Gleb** var to av de tolv sønnene til storfyrst Vladimir I. I 1015 sendte faren sønnen Boris på tokt mot petsjenegerne. Mens han var der, døde hans far. Den eldste sønnen, Svjatopolk I, overtok da tronen. For å sikre seg at de to kristne brødrene ikke skulle ta fra ham tronen, fikk Svjatopolk I den fromme Boris drept, som også de militære og folket satte høyt. Deretter ble også Gleb drept.

I *Nestorkrøniken* og flere andre russiske krøniker fortelles det om undere ved brødrenes grav. Minnedagen er 2. mai, den dagen i 1072 da deres ben ble ført til den borisogglebske kirke, bygget til deres ære i Vysjhorod.

I 1071 ble de utropt til de to første helgener i den russisk-ortodokse kirke. Senere ble mange kirker og klostre i Russland viet til Boris og Gleb. Byen Borisoglebsk har navn etter dem, likeså kapellet Boris Gleb ved Pasvikelven på grensa mellom Russland og Norge.

De to brødrene avspeiler martyr-og-kriger-idealet i russisk tradisjon. Edward S. Reisman har foreslått at kulten om de to brødrene hadde sitt opphav i en tradisjon fra væringene.

Galleri
-------

Noen kirker oppkalt etter Boris og Gleb:

* VysjhorodVysjhorod
* Boris GlebBoris Gleb
* DaugavpilsDaugavpils
* NavahrudakNavahrudak

Referanser
----------

1. ↑  Heikki Kirkinen: «Europa blir til», *Cappelens verdenshistorie* (s. 261) bind 7, 1984, ISBN 82-02-04926-1
2. ↑  Den russisk-ortodokse kirkes to første helgener
3. ↑  Heikki Kirkinen: «Europa blir til», *Cappelens verdenshistorie* (s. 261)
4. ↑  *Boris and Gleb and the martyr-warrior ideal in Rus*
5. ↑  Edward S. Reisman: *The cult of Boris and Gleb: Remnant of a Varangian tradition?*

Kilder
------

* (sv) Boris och Gljeb i *Nordisk familjebok* (2. utgave, 1905)
**Ivo Pertile** (født 12. august 1971 i Predazzo) er en italiensk tidligere skihopper som representerte GS Fiamme Gialle.

Han deltok i verdenscupen i årene 1986-1996, med 39.-plass i 1989/90 som beste sammenlagtplassering. Beste plassering sammenlagt i den tysk-østerrikske hoppuka var 35.-plass i 1991/92. Hans beste plassering i enkeltrenn var 4.-plass i normalbakken i Predazzo 16. februar 1990.

Pertile var med i VM i 1991, 1993 og 1995, med 23.-plass i normalbakken i Val di Fiemme (Predazzo) i 1991 som beste individuelle plassering. Han var med i OL i 1992 og 1994, der 31.-plass i normalbakken på Lillehammer i 1994 var hans beste plassering individuelt. Han deltok i VM i skiflyging i 1992, 1994 og 1996, med 17.-plass i Planica i 1994 som beste resultat.

Referanser
----------

Kilder
------

* Sports Reference: Ivo Pertile Arkivert 28. januar 2010 hos Wayback Machine. (besøkt 4. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

Eksterne lenker
---------------

* (en) Ivo Pertile – Olympedia Rediger på Wikidata

* (en) Ivo Pertile – Sports-Reference (OL-resultater – arkivert) Rediger på Wikidata

* (en) Ivo Pertile – FIS (skihopping) Rediger på Wikidata
**Joachim Dahl** (født 28. juni 1892 i Bergen, død 31. juli 1972) var en norsk stuert, fagforeningsleder og politiker som representerte Arbeiderpartiet. 
Ved stortingsvalget i 1945 ble han valgt inn på Stortinget. Han var representant for Bergen frem til 1953.
Han fikk sin utdannelse ved Bergen stuertskole i 1910. Fra 1910 til 1914 var han kokk og stuert i utenriksfart. Fra 1914 til 1916 tjenestegjorde han i marinen. Han fortsatte i utenriksfart fra 1916 til 1918. I perioden fra 1918 frem til 1921 var han bestyrer for Bergen provianteringsråd.   

Han var restauratør fra 1921 til 1923. I 1924 ble han ansatt som overkelner og vikarinspektør på Hotel Rosenkrantz, en stilling han hadde frem til 1932, da han ble fastlønnet tillitsmann Norsk stuert- og kokkforbund. I 1933 ble fastlønnet tillitsmann i Norsk Sjømannsforbund, en jobb han hadde frem til 1954. I store deler av denne perioden var han også formann i Norsk Sjømannsforbund, avdeling Bergen. Fra 1954 til 1962 var han bestyrer ved Sjømennenes Helseheim på Vestlandet. 
Han var medlem av Bergen bystyre i periodene fra 1934 til 1940 og fra 1945 til 1946.

Medlemskap i stortingskomiteer
------------------------------

* 1945–1949 medlem Sjøfarts- og fiskerikomiteen
* 1945–1950 medlem i Valgkomiteen
* 1950–1954 nestformann, Sjøfarts- og fiskerikomiteen
* 1950–1954 medlem i Valgkomiteen

Kilder
------

* Stortinget biografi

Eksterne lenker
---------------

* (no) Joachim Dahl hos Stortinget Rediger på Wikidata

* (no) Joachim Dahl hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Stortinget
 |
**Joachim Frederik Ramus** (født 10. september 1685 i Trondhjem, død 4. januar 1769) var norsk matematiker og kartograf.

Liv og virke
------------

Han var sønn av teolog og kartograf Melchior Ramus (1646–1693) og Anna Fyhn. Faren var lektor ved Trondheim katedralskole og laget flere kart over Norge. Etter farens død i 1693 flyttet Joachim først til morens far, Hans Kyhn, som var kommandant på Munkholmen. Der fikk Joachim gå i lære hos den lærde elefantridder Peder Griffenfeld (1639–1699) som satt i arrest. 

I 1698 bars det til farens bror Jonas Ramus (1649–1718) som var prest i Norderhov, men anerkjent naturforsker. Fra 1707 gikk han med brødrene ved Københavns Universitet for å studere teologi og medisin. Men han endte med en baccalaurus i matematikk 1710 på en avhandling om trigonometri, altså matematikk for kartverk. Derpå var han to år ved Borchs kollegium, noen år i utlandet, før han i 1716 returnerte til København der han i 1722 ble professor i matematikk ved Københavns Universitet, samtidig som han var lærer ved en navigasjonsskole på Møn. Fra 1738 var han virkelig justisråd og i 1742 ble han inntatt i det nystiftede Det Kongelige Danske Videnskabernes Selskab. I 1745 var han en av de første som skrev vitenskapelig om nordlys. Han mistet synet fra 1747 og sluttet med sine forelesninger.

Som kartograf hjalp han professor Ole Rømer med et kart over Nordsjøen som kongen ville ha. Så var det et detaljert kart med navnet «Halogia Saxoni sive Halogaland subse comprehendens Helgeland, Salten, Lofoden, Vesteraalen» som onkelen tok med i Ulysses et Otinus fra 1713. Et tredje kart er kobberstikket «Delineatio Norwegiæ Novissima» som han laget på utenlandsreisen omkring 1714.

* «Halogia Saxoni sive Halogaland subse comprehendens Helgeland, Salten, Lofoden, Vesteraalen» fra 1713 «Halogia Saxoni sive Halogaland subse comprehendens Helgeland, Salten, Lofoden, Vesteraalen» fra 1713
* «Delineatio Norwegiæ Novissima» fra 1717 «Delineatio Norwegiæ Novissima» fra 1717

Verker
------

* Joachim Frederik Ramus (1747). *Historisk og physisk Beskrivelse over Nordlysets forunderlige Skikkelse, Natur og Oprindelse*. Det Kongelige Danske Videnskabernes Selskab.

Referanser
----------

1. ↑   biografiskleksikon.lex.dk[Hentet fra Wikidata]
2. ↑  *Norsk biografisk leksikon*. Oslo: Aschehoug. 1952.
3. ↑  Ramus, Jonas (1713). *Ulysses & Outinus unus & idem, sive Disqvisitio historica & geographica, qva ex collatis inter se Odyssea Homeri & Edda Island. Homerizante, Outini fraudes deteguntur, ac, detracta larva inn lucem protrahitur Ulysses*. Hafniae: Typis Ovidii Lynnovii.

|  |  |
| --- | --- |
| Oppslagsverk/autoritetsdata | Store norske leksikon **·** Wikistrinda **·** Dansk biografisk leksikon **·** Kunstindeks Danmark **·** Geni **·** VIAF **·** VIAF
 |
**PlayStation 5** (offisielt forkortet **PS5**) er en spillkonsoll utviklet av Sony Interactive Entertainment. Den ble annonsert i 2019 som en oppfølger til PlayStation 4 og lansert den 12. november 2020 i Australia, Japan, New Zealand, Nord-Amerika, Singapore og Sør-Korea, og den 19. november 2020 i Europa.

Konsollen ble utgitt i to varianter, en grunnmodell med en Ultra HD Blu-ray-kompatibel optisk diskstasjon, og en digital utgave som mangler denne stasjonen og tjener som en billigere modell for brukere som foretrekker på kjøpe spill via digital distribusjon.

Kjernefunksjonene til PlayStation 5 omfatter en solid-state drive (SSD) som er tilpasset rask datastrømming for å tilby forbedret lagringsytelse, en AMD GPU som kan gjengi 4K-oppløsning og vise opp til 120 bilder i sekundet, maskinvare-aksellerert strålesporing (ray tracing) for mer realistisk belysning og refleksjon, Tempest Engine for tredimensjonale lydeffekter og bakoverkompatibilitet med de fleste PlayStation 4 og PlayStation VR-spillene.

Referanser
----------

1. ↑  «PlayStation 5 innfrir på det aller meste». Tek.no. 6. november 2020. Besøkt 15. desember 2020.
2. ↑  «PS5 specs and features, including SSD, ray tracing, GPU and CPU for the PlayStation 5 explained». Eurogamer. 19. november 2020. Besøkt 15. desember 2020.
3. ↑  «PlayStation 5 prøver på mye nytt, og lykkes med det aller meste». Gamer.no. 6. november 2020. Besøkt 15. desember 2020.

Eksterne lenker
---------------

* (mul) Offisielt nettsted Rediger på Wikidata

* (en) PlayStation 5 – kategori av bilder, video eller lyd på Commons Rediger på Wikidata
* (en) *PlayStation 5* hos Giant Bomb Rediger på Wikidata

| * v
* d
* r
Sonys spillkonsoller |
| --- |
| 
* PlayStation
* PlayStation 2
* PlayStation 3
* PlayStation 4
* PlayStation 5

* PocketStation
* PlayStation Portable
* PlayStation Vita

 |

Portal: Videospill
**Playa del Carmen** er en by på østkysten av Yucatánhalvøya øst i Mexico. Byen befinner seg i delstaten Quintana Roo og hadde 149 923 innbyggere i 2010. Innbyggertallet er raskt voksende. Playa del Carmen er kommunesenter for kommunen Solidaridad, og er den tredje største byen i Quintana Roo, etter Cancún og Chetumal.

Playa del Carmen er en populær turistdestinasjon og den er kjent for gode dykkeforhold. Byen var opprinnelig en liten fiskerlandsby. Turismen begynte da den fikk båtforbindelse til Cozumel. I dag er Playa del Carmen sentrum i konseptet Riviera Maya, som strekker seg langs den karibiske kysten fra Cancún i nord til Tulum og biosfærereservatet Sian Ka'an i sør. Den er også stoppested for flere cruiseskip, som ankrer opp ved Calica, like sør for byen. De «økologiske temaparkene» Xcaret og Xel-Ha ligger nær Playa del Carmen, og er populære destinasjoner for endagsutflukter.

Gågata Quinta Avenida strekker seg mange kilometer gjennom Playa del Carmen parallelt med strandlinja, og utgjør byens hjerte. Den er omkransa av et svært stort antall restauranter, utesteder, butikker og gallerier.

Referanser
----------

1. ↑  ; *Mexicos manntall av 2020*; utgiver: Mexicos statistikkbyrå.
2. ↑  INEGI – Censo de Población y Vivienda 2010

Eksterne lenker
---------------

* Offisielt nettsted Rediger på Wikidata

* (en) Playa del Carmen – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** MusicBrainz
 |
**Playa del Inglés** er en by på sørkysten av Gran Canaria. Den utgjør en del av storkommunen San Bartolomé de Tirajana, som for øvrig består av byene San Agustín, San Fernando og Maspalomas. Det egentlige administrasjonsstedet for storkommunen befinner seg i den historiske fjell-landsbyen San Bartolomé de Tirajana, som ligger 23 km inne på øya. Byen har 7515 innbyggere (2013), men med antall turister og dagpendlere vil antallet måtte mangedobles.

Geografi
--------

Playa del Ingles har mange store hoteller og komplekser, som for en stor del ble bygget i 60- og 70-årene. Men store områder er også dominert av lav bebyggelse, med hvite bungalower i spansk stil.

### Stranda

Stranda i Playa del Inglés
Playa del Ingles har en sandstrand som strekker seg fra San Agustín til Meloneras i Maspalomas, til sammen nesten 6 km. På det meste av denne strekningen består stranden av gul ørkensand (sanddyner) som over millioner av år er fraktet med vær og vind fra Saharaørkenen i Afrika. Langs strekningen fra San Agustín til Playa del Ingles går det en strandpromenade. Fra denne har man utsikt over sanddynene i Maspalomas. En annen faktor for byens suksess som ferieby er klimaet med gjennomsnittlig 320 soldager i året.[]

Næringsveier
------------

### Turistene

Den viktigste næringen i Playa del Ingles er turisme. Klart flest turister kommer fra de tyskspråklige landene, men det er også mange briter, irer, nederlendere og fra alle de nordiske landene.[]

### Shopping

I Playa del Ingles ligger butikker og shoppingsentre forholdsvis spredt. Noen av shoppingsentrene er Yumbo, Cita, Kasbach og Metro, som alle har butikker som er innrettet mot turisme.[] Andre shoppingområder er San Fernando, der lokalebefolkningen stort sett handler og prisene generelt sett er lavere.[]

### Restauranter og natteliv

Playa del Ingles er kjent som disko- og partystedet på Gran Canaria.[] Langs hovedgaten Avenida de Tirajana er det mange restauranter, barer og kafeer. Ellers finnes det meste av underholdningstilbud på shoppingsentrene, på stranden og ellers spredt omkring i byen.

Kommunikasjoner og transport
----------------------------

Det er flere samferdselsmuligheter i byen. Kollektivrutenettet for buss er godt utbygd og det går buss hvert 20. minutt nordover forbi flyplassen til Las Palmas. Taxi er også lett tilgjengelig. Det finnes også mange leiebil­firmaer i byen. Det er også populært blant turister å leie sykkel for å utforske øya på egen hånd.[] Playa del Ingles er linket opp mot motorveg sør – autovia GC-1 – som er lagt utenfor byen. Nærmeste flyplass er Gran Canaria internasjonale lufthavn som ligger ca. 30 km nord for byen.[]

Referanser
----------

1. ↑  Instituto Canario de Estadística Arkivert 24. april 2014 hos Wayback Machine. population

Eksterne lenker
---------------

* Offisielt nettsted Rediger på Wikidata

* (en) Playa del Inglés – kategori av bilder, video eller lyd på Commons Rediger på Wikidata
* Nyheter fra Gran Canaria: Canariposten
* Offisiell turistinfo Arkivert 21. desember 2008 hos Wayback Machine.
* Nyttig informasjon om Gran Canaria

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Klaus Knall** (født 23. september 1936 i Brașov i Transilvania) er en tysk dirigent og kantor. Han er Siebenbürgen-sakser.

Knall fikk sin grunnutdanning hos Viktor Bickerich i hjembyen Brașov. Deretter studerte han ved musikkhøyskolen i Cluj-Napoca og Freiburg im Breisgau, og fullførte sine studier med en såkalt kantor-A-prøve samt en etterutdanning i orkesterledelse.

Etter syv år som kantor ved Kristuskirken i Freiburg im Breisgau, ledet han fra 1972 til 1996 kantorienen ved Basler Münster (Berner Kantorei) og Grossmünster i Zürich. En kort periode var han også sjefdirigent av Knabenkantorei Basel (1982-1983). Mellom 1981 og 1996 virket han også som kantorskoleleder ved Institutt für Kirchenmusik i Zürich. Mellom 1997 og 2003 opptrådte han med Collegium Vocale fra Zürich over hele Schweiz og i utlandet.

Referanser
----------

1. ↑   Gemeinsame Normdatei, besøkt 7. mai 2014[Hentet fra Wikidata]
2. ↑  «Ehemalige Dirigenten (M. Flämig, K. Knall): Ev. Singgemeinde». *www.kantorei.ch* **(tysk)**. Besøkt 3. mai 2017.

Eksterne lenker
---------------

* (de) Verk av og om Klaus Knall i katalogen til det tyske nasjonalbiblioteket

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
***Neican*** (kinesisk: 内参, forkortet fra *neibu cankao ziliao* (参考资料), ordrett «interne referanserapporter» eller «internt referansematerial») er interne rapporter med begrenset spredning beregnet for høyt rangerte embetsmenn og politikere i Folkerepublikken Kina.

Ifølge kinesiske regelverk for massemediene, skal visse typer eller grader av nyheter ikke publiseres for almenheten, men forbeholdes intern rapportering. Dette omfatter alt som redaksjonen oppfatter som skadelig for det kinesiske kommunistiske partis eller regjeringens omdømme, en trussel mot sosial stabilitet og enhet, eller andre hendelser som korrupsjon, sosial uro og større forretningssvindel. *Neican*-materialet skal holde lederskapet oppdatert om anliggender som anses som for sensitive til å bli rapportert i de vanlige massemedier. De er dermed ment å gi en mer realistisk og mindre sensurert versjon av begivenhetene enn massemediene. De kan ha likhetstrekk med undersøkende journalistikk, og forberedes av journalister som arbeider for offisielle partiorganer som nyhetstjenesten Xinhua eller Folkets Dagblad. Dette innebærer at en stor del av den informasjonsinnhentelse som foretas av kinesiske medier ikke meldes videre til almenheten, men bare i *neican*form.

*Neican*enes popularitet har tiltatt sterkt ut over 2000-årene, med en stadig større leserskare. Noen *neican*er på lavere nivå er blitt inntekstkilder for sine utgivere (som for eksempel ministerier), som forsøker å øke abonnenttallene.

*Neican* er blitt kritisert for å være sene og ikke effektive. Ofte gir de informasjon som allerede er tilgjengelig på internet, skjønt ikke i kinesisk tradisjonell presse, som er underlagt sensur og der det råder en stor grad av selvsensur. De er også til tider preget av at de vil tekkes sine utgivere eller overordnede, slik at ubehagelige opplysninger nedtones eller utelates.

Uttrykket *neican* benyttes også av noen om boklitteratur som ikke er i vanlig salg, men er tilgjengelig for dem med særlige tillatelser.

Referanser
----------

1. ↑  Carol Lee Hamrin, Suisheng Zhao: *Decision-making in Deng's China: perspectives from insiders*, M.E. Sharpe, 1995, ISBN 1563245027, Google Print, p.114
2. 1 2 3 4 5 6  *Chinese whispers: China's secret media*, The Economist, 17. juni 2010
3. 1 2 3 4 5 6  Mark Magnier: Rosy Reports From Underlings Leave Chinese Leaders in the Dark, Los Angeles Times, 16. februar 2004
4. 1 2 3  Cho Li-Fung: *The Emergence, Influence and Limitations of Watchdog. Journalism in Post-1992 China: A Case Study of Southern Weekend*, doktorarbeid, University of Hong Kong, april 2007]
5. ↑  Roger V. Des Forges, Ning Luo, Yen-bo Wu: *Chinese Democracy and The Crisis of 1989: Chinese and American reflections*, SUNY Press, 1993, ISBN 0791412695, Print, p.299
6. ↑  Paul Theroux, *Riding the iron rooster: by train through China*, Random House, Inc. 1989, ISBN 0804104549, Google Print, p.74
**Osvassdraget** er et vassdrag i i Molde og Gjemnes i Møre og Romsdal. Det består av flere små elver og relativt store innsjøer. Vassdraget ligger i lavlandet, og landskapet rundt er preget av vann, myrer og elver som går gjennom til dels mektige løsmasser. Vernegrunnlaget for vassdraget består av elveløpsformer, isavsmeltingsformer, botanikk, landfauna og vannfauna som inngår i naturmangfoldet. Det finnes også kulturminneverdier, og landskapet rundt er viktig for friluftslivet.

Osvassdraget går gjennom Osmarka og har utløp ved Osen innerst i Fannefjorden 25 km øst for Molde.

Følgende elver tilhører vassdraget:

* Oselva (hovedelva), bukres i hovedsak om den koret strekningen mellom Osvatnet og Fannefjorden (ves Osen)
* Storelva, fra Fosterlågen (100 moh) til Osvatnet (12 moh)
* Sagelva, fra Junen (147 moh) til Fosterlågen
* Duelva, fra Duskaret til Fosterlågen
* Skjørna, fra Skjørsetervatnet (133 moh) til Osvatnet

Det utpregete lavlandsvassdraget er dominert av to relativt store innsjøer, Osvatnet og Fosterlågen.

Vassdraget er nest etter Rauma den viktigste lakseelva i Romsdal laksedistrikt.

Referanser
----------

1. 1 2  «105/1 Osvassdraget - NVE». *www.nve.no*. Besøkt 14. oktober 2021.
**Osvaldo Mércuri** (født ca. 1944 i Lomas de Zamora i Argentina, død 6. februar 2021 i San Isidro) var en argentinsk politiker.

Han var medlem av Partido Justicialista. Han satt i tyve år i deputertkammeret i provinsen Buenos Aires, fra 1985 til 2005. I løpet av disse årene var han io ganger dets president; først fra 7. desember 1989 til 8. desember 1997, og deretter fra 7. desember 2001 til 10. desember 2005. Mércuri var også formann for den nasjonale konvensjon for konstitusjonell reform i 1994.

Da han døde var Mércuri medlem av Mercosur-parlamentet (Parlasur). Hans periode i Parlasur skulle vare til den 31. desember 2021.

Mércuri døde 76 år gammel den 6. februar 2021 av covid-19 på et sykehus i San Isidro i provinsen Buenos Aires, der han var blitt behandlet i tre uker.

Referanser
----------

1. 1 2 3 4 5  «Murió por coronavirus Osvaldo Mércuri, histórico dirigente peronista bonaerense». *Infobae*. 6. februar 2021.
2. 1 2 3  «Murió Osvaldo Mércuri, histórico dirigente justicialista». *La Nación*. Yahoo News. 6. februar 2021.
***The Little Terror*** er en amerikansk stumfilm fra 1917, regissert av Rex Ingram.

Handling
--------

Når millionær John Saunders truer med å fjerne arven som skulle gå til sønnen hans Wallace, hvis han gifter seg med Tina - som arbeider ved et sirkus. Men Wallace stikker av sammen med Tina, og begynner med trapes ved det samme sirkuset. De lever et lykkelig liv sammen frem til Tina dør, etter å ha født datteren Alice.

Mange år senere, når sirkuset passerer gjennom Wallace sin hjem-by, angrer John på handlingene hans. Men han blir også vitne til at Wallace dør på grunn av en trapes-ulykke på sirkuset. Alice, som også arbeider ved sirkuset, flytter inn hos John. Men etter at Alice og George Reynolds, som hun kjente fra sirkuset, forelsker seg tror John, og at George bare er ute etter formuen hennes.

Skuespillere
------------

* Violet Mersereau som Tina / Alice.
* Sidney Mason som George Reynolds.
* Ned Finley som John Saunders.
* Robert Clugston som Wallace Saunders.
* Ed Porter som manager.
* John Raymond som Archibald Watkins.
* Mathilde Brundage som Mrs. Watkins.

Referanser
----------

1. ↑  The Little Terror
2. ↑  THE LITTLE TERROR

Eksterne lenker
---------------

* (en) *The Little Terror* på Internet Movie Database Rediger på Wikidata

* (en) *The Little Terror* på American Film Institute Rediger på Wikidata

* (en) *The Little Terror* på Silent Era Rediger på Wikidata
***The Little Chevalier*** er en amerikansk stumfilm fra 1917, regissert av Alan Crosland.

Handling
--------

Chevalier de la Roche dreper Vicomte de Valdeterre under en duell i Frankrike. Men dette resulterer i en pågående feide mellom de to familiene. Mange år senere, i New Orleans, arrangerer Valdeterres sønn Henri en duell mot sønnen til Chevalier de la Roche - også kjent som Little Chevalier. Overveldet over Little Chevalier, besvimer Henri.

Når han gjenvinner bevisstheten igjen, forlater de la Roche-eiendommen. Senere, på en sammenkomst som arrangeres ved guvernørens herskapshus, møtes Henri og Diane - datteren til den avdøde Chevalier. Han blir umiddelbart interessert i henne. Men dette vekker også misunnelsen til Delaup, som er guvernørens sekretær og en ivrig beiler av Diane.

Skuespillere
------------

* Shirley Mason som Little Chevalier / Diane de la Roche.
* Raymond McKee som Henri Valdeterre.
* Richard Tucker som Delaup.
* Joseph Burke som Chapron.
* William Wadsworth som Dominick.

Referanser
----------

1. ↑  THE LITTLE CHEVALIER

Eksterne lenker
---------------

* (en) *The Little Chevalier* på Internet Movie Database Rediger på Wikidata
***The Little Rowdy*** er en amerikansk stumfilm fra 1919, regissert av Harry Beaumont.

Handling
--------

Betty Hall, sendt til internatskole av sine velstående foreldre, leder vennene sine i pysjamas til forskjellige narrestreker. Men dette opprører frøken Elliott, som er ansatt til å ta hånd om alle barna ved skolen. Etter å ha ødelagt frøken Elliotts første og eneste kjærlighetsforhold, blir Betty utvist fra skolen.

For å redde familien fra ytterligere skam forsøker faren til Betty å få henne til å gifte seg med en mann som arbeider ved kontoret hans: Franklyn Winters. Men Betty nekter å gå med på dette, og sier at hun ønsker å velge sin egen ektemann.

Skuespillere
------------

* Hazel Daly som Betty Hall
* Harry Hilliard som Franklyn Winters
* Sidney Ainsworth som Roy Harper

Referanser
----------

1. ↑  THE LITTLE ROWDY

Eksterne lenker
---------------

* (en) *The Little Rowdy* på Internet Movie Database Rediger på Wikidata

* (en) *The Little Rowdy* på American Film Institute Rediger på Wikidata
***The Little Soldier of '64*** er en amerikansk stumfilm fra 1911, regissert av Sidney Olcott.

Handling
--------

Gabe ser at tropper blir samlet kort tid før den amerikanske borgerkrigen bryter løs, og han innser at et stort slag er nært forestående. Han støper en mengde blykuler i en gammeldags form, tar på seg en rifle og går til den nærmeste rekruttstasjonen i landsbyen for å verve seg. Matie, hans unge kone, ber umiddelbart om å bli med ham. Men dette blir avvist, og hun bestemmer seg for å følge etter mannen sin likevel. Matie kler seg ut som en ung mann, klipper håret sitt kort, setter seg på en hest og rir etter dem.

Matie blir ikke gjenkjent av ektemannen hennes, og lykkes med å slå seg sammen med de andre rekruttene. Den første konflikten de blir en del av innledes med artilleri. Gabe blir hardt såret, og Matie redder livet hans ved å skyte den fiendtlige soldaten. Etter kampen finner Matie igjen mannen sin på et feltsykehus, hvor han nettopp har mistet en arm. Etter mye lidelse og rekonvals er Gabe endelig frisk nok til å vende hjem sammen med sin kone.

Skuespillere
------------

* Gene Gauntier
* Jack J. Clark

Referanser
----------

1. ↑  The Little Soldier of ’64

Eksterne lenker
---------------

* (en) *The Little Soldier of '64* på Internet Movie Database Rediger på Wikidata
**Oyri** (IPA: [ˈɔiɹɪ], foreldet dansk skrivemåte: *Øre*) er en bygd på Færøyene. Den ligger på vestkysten av Eysturoy, langs sundet som skiller Eysturoy fra Streymoy. Bygdene langs sundet kalles Sundalagið. Oyri tilhører Sunda kommuna. Den 1. januar 2020 hadde Oyri 176 innbyggere.

Oyri nevnes første gang i skriftlige kilder i Hundebrevet fra siste halvdel av 1300-tallet. Bygda er sannsynligvis langt eldre, noe som blant annet viser seg ved at bygda har en stor utmark. Munkeliv kloster i Bergen hadde sitt største feste på Færøyene på Oyri. To av Færøyenes historiske historiske lagmenn kom fra Oyri, nemlig Jógvan Poulsen og Hans Jákupsson Debes.

Oyri har historisk sett vært en landbruksbygd. På 1900-tallet har det også blitt drevet redskapsproduksjon til fiskeflåten, rederivirksomhet og sjømatproduksjon. Firmaet O.C. Joensen på Oyri var blant de første som gikk inn i havbruket på Færøyene med oppdrett av reker og muslinger. Firmaets direktør Edmund Joensen ble senere Færøyenes regjeringssjef.

Bygdenavnet Oyri er beskrivende for stedet, ettersom det ligger på en øyr.

Referanser
----------

1. 1 2  «IB01030 Fólkið skift á kyn, aldur og bygd 1. januar» **(færøysk)**. Hagstova Føroya. Besøkt 28. mai 2020. [*død lenke*]
2. ↑  Petersen, Poul (1968). *Ein føroysk bygd* (lisensiatavhandling i jus ved Universitetet i Oslo) **(færøysk)**. Tórshavn. s. 7.
3. ↑  Joensen, Robert (1968). «Hvussu gomul er bygdin». *Varðin* **(færøysk)**. Heimabeiti. Arkivert fra originalen 15. juli 2015.
4. ↑  «Oyri» **(færøysk)**. Sunda kommuna. Besøkt 28. mai 2020.
5. ↑  Petersen, Poul (1968). *Ein føroysk bygd* (lisensiatavhandling i jus ved Universitetet i Oslo) **(færøysk)**. Tórshavn. s. 118 og 157.

Eksterne lenker
---------------

* (en) Oyri – kategori av bilder, video eller lyd på Commons Rediger på Wikidata

* (en) Oyri – galleri av bilder, video eller lyd på Commons Rediger på Wikidata

| * v
* d
* r
Sunda kommuna |
| --- |
| Gjógv **·** Haldórsvík **·** Hósvík **·** Hvalvík **·** Oyrarbakki **·** Oyri **·** Langasandur **·** Norðskáli **·** Saksun **·** Streymnes **·** Tjørnuvík | Færøyenes flagg |

Portal: Færøyene

|  |  |
| --- | --- |
| Oppslagsverk/autoritetsdata | GeoNames
 |